་མེད་པའི་ཐ་སྙད་ སྒྲུབ་
པར་ནུས་ པ་ མ་ཡིན་ནོ ། ། འོ་ན་སྔར་མེད་ངེས་ཀྱི་ཐ་སྙད་སྒྲུབ་པའི་གཏན་ཚིགས་སུ་བཤད་པ་དང་
འགལ་ལོ་ཞེ་ན། སྐྱོན་མེད་དེ་མེད་པར་ ངེས་པ འི་ཐ་སྙད་ སྒྲུབ་ པའི་ ཕྱིར་ མ་དམིགས་པའི་ གཏན་
ཚིགས་ལ། ། གཉིས་ཡོད་པའི་ དང་པོ་ སྣང་རུང་མ་དམིགས་པའི་ དབང་དུ་བྱས་པ་ཡིན་
ནོ་སྟེ་དགག་བྱའི་ཆོས་སྣང་རུང་མ་དམིགས་པའི་གཏན་ཚིགས་ཡིན་པ་གང་ཞིག་ཆོས་དེ་སྣང་རུང་མ་
དམིགས་ན་ཆོས་དེ་མེད་པར་ངེས་པའི་ཐ་སྙད་བསྒྲུབ་ནུས་པའི་ཕྱིར་རོ ། །
གཉིས་པ་ནི། ཕྱོགས་ཆོས་ཅན་གྱི་རབ་དབྱེ་འཆད་པའི་སྐབས་སུ་དངོས་འབྲས་མ་
དམིགས་པ་དང་འགལ་ཟླ་དམིགས་པའི་དཔེར་བརྗོད་ཅིའི་ཕྱིར་ལོགས་སུ་མ་བསྟན་ཅེ་ན། དེ་ཡང་སྣང་

ལེའུ་བཞི་པ།
རུང་མ་དམིགས་པ་ལས་དགག་བྱ་འགོག་ཚུལ་གྱི་དོན་ལ་ཐ་དད་མེད་ཀྱང་སྦྱོར་བ་འགོད་ཚུལ་གྱི་སྒོ་
ནས་དུ་མར་ཡོད་དེ་ རང་གི་སྦྱོར་བ་ འགོད་ཚུལ་ དག་ལ་ མ་དམིགས་པ་ དེའི། །རང་གི་ངོ་
བོ་ རྟགས་སུ་ སྦྱོར་བ་ རྒྱུ་ཁྱབ་བྱེད་མ་དམིགས་པ་ལ་སོགས་པ འམ། ། དགག་བྱའི་ཆོས་ཀྱི་ དོན་
ལ་གནོད་བྱེད་ ཀྱི་ ངོ་བོ་སྟེ་ འགལ་ཟླ་དམིགས་པ་རྟགས་སུ་སྦྱོར་བ་རྣམས་སོ ། ། འགལ་ཟླ་
དམིགས་པ་རྟགས་སུ་སྦྱོར་བ་ལ་དུ་ཡོད་ཅེ་ན། གཉིས་ཡོད་པ་སྟེ་དེ་ཡང་གནོད་བྱ་རྒྱུ་མ་ཟད་པ་རྒྱུན་
ལྡན་དུ་ ཡོད་ པ་ ན་ དེེར་གནོད་བྱེད་གསར་དུ་ ཡོད་པས་ དེའི་སྟོབས་ཀྱིས་གནོད་བྱའི་རྒྱུན་ མེད་
པར་སོང་བའི་ ཕྱིར་རམ་ སྟེ་ལྷན་ཅིག་མི་གནས་འགལ་དང་ ། །ཕན་ཚུན་ སྤངས་ཏེ་ ཐ་དད་
གྲུབ་ པའི་སྒོ་ནས་འགལ་བའི་ཕན་ཚུན་སྤང་འགལ་ཏེ་གཉིས་སུ་ཡོད་པའི་ ཕྱིར་ཏེ། ། དཔེར་ན་ཚ་རེག་
དང་གྲང་རེག་ལྟ་བུ་དང་ བརྟན་དངོས་ ཏེ་རྟག་པ་ དང་ནི་འཇིག་པ་བཞིན་ནོ ། ། འོ་ན་དངོས་
འགལ་གྱི་འགལ་ཟླ་གཅིག་རྟགས་སུ་བཀོད་ནས་ཅིག་ཤོས་འགོག་པའི་གཏན་ཚིགས་ཡོད་དམ་ཞེ་ན།
དེ་ལྟར་མེད་ཀྱང་དངོས་འགལ་གྱིས་ཁྱད་པར་དུ་བྱས་པའི་བརྒྱུད་འགལ་ནི། དེ་ལྟར་འགྱུར་ཏེ་དེ་རྟགས་
སུ་བྱས་པའི་ ཚད་མ་གཞན་གྱིས་ ཆོས་གཞན་འགའ་ལ་ གནོད་ པའི་ ཕྱིར་ཡང་སྟེ ། ། ཚད་
མ་དེའི་རྟེན་རྟགས་དེ་དང་ཚད་མ་དེའི་གནོད་བྱ་བརྒྱུད་ནས་འགལ་བར་འགྱུར་བའི་ཕྱིར་ཏེ། དཔེར་ན་
བུམ་སོགས་འཇིག་པར་འགྱུར་བ་རང་རྒྱུ་ལས་ཕྱིས་འབྱུང་རྒྱུ་གཞན་ལ་ལྟོས་པ་མེད་དེ། འཇིག་པའི་ངོ་
བོར་ངེས་པའི་ཕྱིར་ཞེས་པའི་རྟགས་ལ་བརྟེན་ནས་ ངེས་གྱུར་དང་ནི་ལྟོས་བཅས་ བརྒྱུད་ནས་
འགལ་བར་འགྱུར་བ་ བཞིན་ནོ ། །
གལ་ཏེ་དེ་གཉིས་མི་འགལ་ཏེ་བུམ་པ་འཇིག་པར་ངེས་ཀྱང་རྒྱུ་གཞན་ལ་ལྟོས་པས་སོ་
ཞེ་ན། བུམ་པའི་ རྒྱུ་ ལས་ གཞན་ ཕྱིས་འབྱུང་གི་རྒྱུ་ ལས་ འཇིག་པ་ སྐྱེ་ བའི་ཕྱིར་བུམ་པའི་འཇིག་
པ་ ཉེ་བར་ནི་སྟེ ། །གདོན་མི་ཟ་བར་ བུམ་པ་ལ་འཇིག་པ་ ག་ལ་ཡོད་ དེ་མེད་པར་ཐལ་

ལོ ། ། གལ་ཏེ་ དངོས་པོའི་རྒྱུ་ལས་ དང་པོ་འཇིག་བྱེད་མི་རྟག་པ་ཞེས་བྱ་བ་ བྱུང་ བའི་སྒོ་ནས་
དངོས་པོ་འཇིག་པར་བྱེད་པ་ ཡིན་ ཞེ་ ན། ། འོ་ན་བུམ་པའི་རྒྱུ་ལས་འཇིག་པ་དོན་གཞན་བསྐྱེད་ཅིང་
དེས་བུམ་པ་འཇིག་པར་བྱེད་ཅེས་པ་ བརྒྱུད་པའི་དུབ་པས་ཅི་ཞིག་བྱ་ སྟེ་བུམ་པའི་རྒྱུ་
ལས་བུམ་པའི་འཇིག་པ་སྐྱེ་བར་རིགས་པའི་ཕྱིར་རོ ། ། གཞན་ཡང་ གལ་ཏེ་ དངོས་པོའི་ རྒྱུ་དེས་
འཇིག་པ་ དངོས་པོ་ལས་དོན་ གཞན། །བསྐྱེད་པ་ དང་འཇིག་པ་དེ ས་དངོས་པོ་ དེ་ནི་
འཇིག་ པར་ འགྱུར་ན། ། དངོས་པོའི་རྒྱུ་དེས་ དངོས་པོ་དེ་ཉིད་འཇིག་པ་ཡི། །ངང་
དུ་བསྐྱེད་ན་ཅི་ཞིག་འགྱུར། ། ཞེས་དྲིས་པས་ཁོ་ན་རེ་ང་ལ་སྐྱོན་དུ་མི་འགྱུར་ཡང་དངོས་པོའི་
གནས་ལུགས་ཡིན་ནོ་ཞེ་ན། འོ་ན་འཇིག་པ་དོན་གཞན་གྱིས་བྱས་པའི་འཇིག་པ་དེ་དངོས་པོའི་བདག་
ཉིད་ཡིན་ནམ། དངོས་པོ་ལས་གཞན་ཡིན་ཞེས་དྲིས་དང་པོ་ལྟར་འཇིག་པ་དེ་དངོས་པོའི་བདག་ཉིད་
ཡིན་ན། དངོས་པོ་ དེ་ནི་བདག་ཉིད་ ཀྱི་དངོས་པོ་རྫོགས་པར་རང་རྒྱུ་ལས་ གྲུབ་ པར་ གྱུར་
པའི་ཕྱིར་ ན། །བདག་ ཉིད་ཀྱི་འཇིག་པ་ ལ་ཕན་འདོགས་བྱེད་པ་ རང་རྒྱུ་ལས་གཞན་ གང་
ཞིག་དགོས་ཏེ་མི་དགོས་པར་ཐལ་ལོ ། ། འདོད་ན་འཇིག་པ་དོན་གཞན་དེ་དངོས་པོའི་ བདག་ ཉིད་
ཀྱི་འཇིག་པ་ ལ་ཕན་འདོགས་བྱེད་མིན་ན། ། དངོས་པོའི་བདག་ཉིད་ཀྱི་འཇིག་པ་ དེ་ཡིས་
ལྟོས་ བྱའི་རྒྱུ་དང་ བཅས་ པ་ གང་ཅི་ཞིག་ ཡིན་ཏེ་མིན་ནོ ། ། གཉིས་པ་ལྟར་ན། དངོས་པོའི་
འཇིག་པ་ཐུག་མེད་དུ་ཐལ་བར་འགྱུར་རོ། །དེ་ལྟར་ན་དངོས་པོ་ནི་རང་འཇིག་པ་རང་རྒྱུ་ལས་གཞན་
ལ་ ལྟོས་ པ་ མེད་ པའི་ དངོས་པོ་ ཡིན་པའི་ཕྱིར་རང་ཡོད་པའི་དུས་ ནམ་ཡང་ནི། ། འཇིག་པ་
དེ་ལྟར་མིན་པར་ཅི་ལྟར་འགྱུར་ ཏེ་མི་འགྱུར་བར་ཐལ ། །དཔེར་ན་ དངོས་པོ་ དེ་ཉིད་
འཇིག་ཀ་མར་ གྱུར་པའི་ཚེ ། ། སྐད་ཅིག་ཙམ་ཡང་ སྡོད་ པ་ ལ་བརྟེན་པར་མི་འདོད་ པ་
བཞིན་ནོ ། ། འོ་ན་འཇིག་པ་དེ་རྒྱུ་གཞན་ལ་ ལྟོས་པ་མེད་ན་ དངོས་པོ་དེ་སྐྱེ་བའི་ སྐད་ཅིག་

ལེའུ་བཞི་པ།
ཀྱང་། །དངོས་པོ་ཡོད་ པ་ མིན་ པར་ འགྱུར་ ཏེ་ཐམས་ཅད་ཀྱི་ཚེ་འཇིག་པ་ཡོད་པའི་ཕྱིར་
ཞེ་ན། ། སྐྱོན་མེད་དེ་རྒྱུ་གཞན་ལ་ལྟོས་མེད་དུ་རང་གིས་ངང་གིས་འཇིག་པ་ དེ་ལྟར་གྱུར་ པ་ སྟེ་
དངོས་ པོ་ ཉིད་ཡིན་གྱི ། ། ཞིག་ཟིན་གྱི་ དངོས་མེད་ ནི་ལྟོས་མེད་དུ་འཇིག་པ་ དེ་ལྟར་ཅི་
ལྟར་འགྱུར་ ཏེ་མི་འགྱུར་བས་སོ ། །གང་དག་ ཆོས་ དེ་ཡོད་ པ་རང་གི་རྒྱུ་ལས་རྒྱུ་ གཞན་ ལ་
ལྟོས་ པ་ མེད་ པར་སྐྱེས་པ ། །དེ་དག་ ཆོས་ དེ་ཡོད་ པ་ཡིན་པ་ ལ་ངེས་ པ་ ཡིན་ཏེ ། ། དཔེར་ན་
འབྲས་བུའི་ལས་ ཏེ་འབྲས་བུ་སྐྱེ་བ་ ལ་གེགས་བྱེད་པ། །མེད་པར་ཅན་གྱི་ཚོགས་
པ་ཐ་མས་འབྲས་བུ་བསྐྱེད་པ་རང་རྒྱུ་ལས་རྒྱུ་གཞན་ལ་མི་ལྟོས་པར་བསྐྱེད་པས་འབྲས་བུ་བསྐྱེད་བྱེད་
དུ་ངེས་ པ་བཞིན་ ནོ། །དངོས་པོ་ཡང་རང་རྒྱུ་ལས་རྒྱུ་གཞན་ལ་ལྟོས་མེད་དུ་འཇིག་པའི་ངོ་བོར་སྐྱེས་
སོ་ཞེས་པའི་ངག་ནི་གཞན་དོན་རྗེས་དཔག་ཡིན་ཏེ། རང་གི་མཐོང་དོན་རབ་གསལ་བྱེད་པའི་ཚུལ་
གསུམ་ཚང་བ་གང་ཞིག་དེས་ཕྱི་རྒོལ་གྱི་རྒྱུད་ལ་རྗེས་དཔག་སྐྱེ་བས་སོ ། །
གསུམ་པ་ཐ་མར་དགེ་བ་གཞུང་གི་ཆེ་བ་བརྗོད་པ་ལ་གཉིས་ཏེ། རྟོགས་པར་དཀའ་བ་
ཆུ་བོའི་དཔེ་དང་སྦྱར། གཞན་ལ་ཕན་པ་ཉི་མའི་དཔེ་དང་སྦྱར་བའོ། །དང་པོ་ནི། བློ་ཡི་ནུས་པ་
ཆུང་བ་མེད་པ་དེ་དག་གིས་ཀྱང་ཟབ་མོའི་དེ་ཉིད་རྟོགས་ པ་ མེད་ པ་ ཅན་
དང ་ ། །བརྩོན་འགྲུས་ཤིན་ཏུ་ལྷག་པར་གྱུར་པ་དེ་དག་གིས་ཀྱང་མཆོག་གི་དེ་
ཉིད་མཐོང་ བ་ མིན་ པ་དང་ ལྡན་ པ་དེས་ན ། །འགྲོ་བ་རྣམས་ལ་ ཆོས་གྲགས་རང་ཉིད་དང་
མཚུངས་པར་ལེགས་བཤད་ འདི་ སླར་འཛིན་བྱེད་པ་མི་རྙེད་པ་ཅན་ ཡིན་པའི་
ཕྱིར་ཆོས་ཀྱི་གྲགས་པ་ ཁོ་བོའི་གཞུང་ རྣམ་འགྲེལ་འདི་ནི ། །རྒྱ་མཚོ་ལ་ནི་ཆུ་བོ་ གངྒཱ་སོགས་
བཞི་པོ་དང་པོར་མཚོ་མ་དྲོས་པ་ནས་བརྒྱུད་དེ་བྱུང་ཞིང་ཕྱིས་རྒྱ་མཚོ་ཉིད་ལ་ཐིམ་པ་ བཞིན་དུ་
རང་གི་ བློ་གྲོས་ཀྱི་ ལུས་ལ་ཐིམ་ཞིང་ནུབ་པ་ཉིད་དུ་འགྱུར་རོ ། །

གཉིས་པ་ནི། ཚད་མ་ཀུན་བཏུས་ཀྱི་གཞུང་ལུགས་འདིའི་ཡོན་ཏན་ནི་ ཚུལ་དང་ཚུལ་
མིན་རྣམ་པར་འབྱེད་ པ་ལ་ མཁས་ པས་ ལྟ་བ་ངན་པའི་ཚང་ཚིང་ ཐམས་ཅད་
བསྲེགས་ པར་བྱེད་པ་སྟེ ། ། བསྟན་བཅོས་རྩོམ་པ་ནི་ འཕགས་པ་ འཇམ་དཔལ་ ཉིད་ཀྱིས་
རྗེས་སུ་བཟུང་བས་ཡང་དག་རིགས་པའི་ལམ་སྟོན་ ནུས་ པ་ དེས་ནའོ ། ། དེའི་
དགོངས་འགྲེལ་ཚད་མ་རྣམ་འགྲེལ་གྱི་ གཞུང་ལུགས་ཉིན་ མོར་ བྱེད་ པ་དང་ཆོས་མཚུངས་ཤིང་
ཡོན་ཏན་བརྒྱ་ ཕྲག་དང་ ལྡན་ པའི་འདི་ཉིད་ནི་རྟག་ཆད་པའི་ བློ་ གྲོས་ ངན་ པ་ ཉིད་ མོ་ སྤོང་
བ་སྲིན་བྱ་ལྟ་བུ་ འཇིགས་པ་ བསྐྱེད་པས་དེས་ སྤངས་པ ། །དེ་ལྟར་ ཡིན་ མོད་ཀྱི་བློ་མིག་
རྣམ་དག་མཁས་པའི་ བློ་གྲོས་ཀྱི་ པདྨོ་རྒྱས་ པར་ བྱེད་ པ་ཡང་ ཡིན་ནོ ། ། ལེའུ་མཚན་སྨོས་
པ་ནི། ཚད་མ་རྣམ་འགྲེལ་ལས་གཞན་གྱི་དོན་གྱི་ཚིག་ལེའུར་བྱས་པ་སྟེ་བཞི་
པའི་མཆན་གྱིས་འགྲེལ་ པའོ།། །།
རྩོམ་བྱེད་གང་གིས་རྩོམ་པ་ནི་ ཚད་མ་རྣམ་འགྲེལ་གྱི་ཚིག་ལེའུར་བྱས་པ་
འདི་ནི་ཡུལ་ལྷོ་ཕྱོགས་ཀྱི་རྒྱུད་དུ་བྱུང་བ་གཞུང་ལུགས་ངན་པ་ཐམས་ཅད་
ཆེས་ཤིན་ཏུ་འཁྲུལ་པར་འཇུག་པ་སྙན་པའི་གྲགས་པས་ས་སྟེང་མ་ལུས་པར་
ཁྱབ་པ་འགྲན་ཟླ་མེད་པའི་མཁས་པ་ཆེན་པོ། དཔལ་ཆོས་ཀྱི་གྲགས་པས་
མཛད་པ་རྫོགས་སོ།། །།
གསུམ་པ་འགྱུར་བ་མཐར་ཕྱིན་མཇུག་གི་དོན་ལ་གསུམ་སྟེ། སྔ་འགྱུར། བར་འགྱུར། ཕྱི་
འགྱུར་རོ། །དང་པོ་ནི། རྒྱ་གར་གྱི་མཁན་པོ་སུ་བྷཱུ་ཏི་ཤྲཱི་ཤན་ཏི་ སྟེ་དཔལ་ལེགས་འབྱོར་ཞི་
བ་ དང་། བོད་ཀྱི་ལོ་ཙཱ་བ་དགེ་སློང་དགེ་བའི་བློ་གྲོས་ ཏེ་རྨ་ལོ་ཙཱ་ཉིད་ ཀྱིས་བསྒྱུར་
བའོ། །

ལེའུ་བཞི་པ།
གཉིས་པ་བར་འགྱུར་ནི། དཔལ་ལྡན་དམ་པའི་ལས་ལ་མངོན་དགོས་
པ། །སྨད་མེད་ཆེ་བའི་བདག་ཅན་རྒྱལ་པོ་མཆོག། །དགེ་བའི་ཐུགས་མངའ་
དེས་པ་ས་སྐྱོང་བ། །མི་ཡི་བདག་པོ་དབང་སྡེའི་བཀས་བསྐུལ་ནས། །བརྩོན་
ལྡན་ལྷག་པར་དཔྱོད་ལྡན་འཆད་པོ་དང་། །ཉན་པོ་རྒོལ་དང་ཕྱིར་རྒོལ་དོན་
ངེས་དང་། །འབྲེལ་གཏམ་དགའ་སྟོན་རྒྱ་ཆེན་མྱོང་བྱའི་ཕྱིར། །འཛམ་གླིང་
མཁས་པའི་རྒྱན་གྱུར་རྒྱན་འདི་བསྒྱུར། །ལྟ་ངན་ཀུན་སེལ་གཉིས་སུ་མེད་
པ་ཡི། །དོན་དམ་རྣམ་དཔྱོད་ལྷུར་ལེན་བསྟན་བཅོས་འདི། །གཞུང་མང་
དོན་དཀའ་སྒྲུབ་པར་དཀའ་ན་ཡང་། །འབྲས་བུ་ཆེ་ཕྱིར་འབད་པ་རིགས་པ་
ཡིན། །ལོག་པའི་རྒྱུན་ཕྱོགས་རྗེས་སུ་གཞོལ་གྱུར་པ། །ལྟ་བ་ཆུ་བོ་བཟློག་པར་
དཀའ་མོད་ཀྱི། །ཡང་དག་རིགས་པས་ལེགས་པར་བརྡར་སྤྲད་ན། །འགའ་
ཡི་ཡིད་ལ་ཅི་སྟེ་འབབ་མི་འགྱུར། །སྒྲ་དོན་གཉིས་ཀ་ཉམས་སུ་བདེར་ལོན་
ཏེ། །མུན་སྦྲུལ་གྱིས་ནི་མ་བསླད་ལེགས་བསྒྱུར་བ། །སྔོན་གྱི་སྒྱུར་བྱེད་དམ་
པ་དེ་དག་གི །དྲི་ཙམ་བྲོ་བ་ད་ལྟ་ཁོ་བོར་ཟད། །དཔལ་ལྡན་ཁ་ཆེའི་རིགས་
པ་པའི། །གཙུག་གི་ནོར་བུ་སྐལ་ལྡན་ནི། །རྒྱལ་པོ་ཞེས་བྱ་ལ་ཐོས་ནས། །བློ་
ལྡན་བཟང་པོས་འདི་བསྒྱུར་རོ། །གྲོང་ཁྱེར་ཆེན་པོ་དཔེ་མེད་ཀྱི་ཤར་ཕྱོགས་
ན་ཡུལ་འཁོར་ལོ་འཛིན་པ་ཞེས་བྱ་བ། །གྲུབ་པའི་གནས་སུ་གྲགས་པའི་
འདབས། །རྣམ་པར་རྒྱལ་བའི་ཞིང་ཞེས་བྱ་བར། ཁ་ཆེའི་པཎྜིཏ་ཆེན་པོ་སྐལ་
ལྡན་རྒྱལ་པོ་དང་བོད་ཀྱི་ལོ་ཙྭ་ཆེན་པོ་དགེ་སློང་བློ་ལྡན་ཤེས་རབ་ཀྱིས་
བསྒྱུར་བའོ། །

གསུམ་པ་ཕྱི་འགྱུར་ནི། དུས་ཕྱིས་སའི་སྟེང་ན་འགྲན་ཟླ་ཐམས་ཅད་
དང་བྲལ་བའི་མཁས་པ་བསོད་སྙོམས་པ་ཆེན་པོ་ཤཱཀྱ་ཤྲཱི་བྷ་དྲ་ལ་སོགས་པ་
རྣམས་དང་། ཤཱཀྱའི་དགེ་སློང་ཀུན་དགའ་རྒྱལ་མཚན་དཔལ་བཟང་པོས་
བསྒྱུར་ཅིང་ཞུས་ཏེ་གཏན་ལ་ཕབ་པའོ།། །།
རྩ་བའི་མཆན་འགྲེལ་འདི་ཉིད་ནི་མཁས་པ་ཆེན་པོ་དབོན་སྟོད་མཁྱེན་རབ་རིན་པོ་ཆེ་དང་།
ཡོངས་འཛིན་མཁས་པའི་དབང་པོ་མཁན་ཆེན་མདོ་སྲིབ་པ་ཐུབ་བསྟན་རྒྱལ་མཚན་རྣམ་གཉིས་ཀྱི་ཞལ་
སྔ་ནས། གཞུང་འདི་ཡི་བཤད་ཁྲིད་ཞིབ་པར་སྔ་ཕྱི་སོ་སོར་ནོས་ཤིང་། ཡབ་སྲས་དེ་གཉིས་ཀྱི་བཀའ་
དྲིན་ཁོ་ནས་འཚོ་བའི་རྨོངས་རྟུལ་སྙོམས་ལས་མཁན། ཆོས་སྨྲ་བའི་བཙུན་གཟུགས་མདོ་སྲིབ་པ་ངག་
དབང་ཀུན་དགའ་དབང་ཕྱུག་གིས། རབ་བྱུང་ ༡༦ ཤིང་གླང་ལོར། རྒྱ་གར་འབྲས་ལྗོངས་གནས་ནང་
བདེ་གླིང་ནས་དབུ་ཚུགས་ཏེ་ནམ་སྙིང་མཆོག་སྤྲུལ་རིན་པོ་ཆེ་གཙོས། དོན་གཉེར་ཅན་ཉི་ཤུའི་སྐོར་ལ་
ཞིབ་ཁྲིད་ཅི་ཤེས་ཐེངས་གཅིག་བགྱིས་ཞོར་དུ། ཀུན་མཁྱེན་མཁས་པའི་དབང་པོ་གོ་རམས་པ་བསོད་
ནམས་སེང་གེའི་རྣམ་བཤད་ཀུན་ཏུ་བཟང་པོའི་འོད་ཟེར་གཞིར་བཟུང་། འཇམ་པའི་དབྱངས་འཇུ་མི་
ཕམ་རྣམ་རྒྱལ་གྱི་ལེགས་བཤད་ལས་ཀྱང་ཅི་རིགས་བསྣན་ཏེ་བྲིས་པར། སླར་བོད་རྒྱལ་ལོ ༢༡༡༥ སྤྱི་
ལོ ༡༩༨༩ རབ་བྱུང་ ༡༧ པའི་ས་མོ་སྦྲུལ་གྱི་ལོར་རྒྱ་གར་ཧི་མཱ་ཅལ་བྷིར་རྫོང་སར་སློབ་གྲྭ་བཤད་ཁྲིད་
བགྱིད་རྒྱུའི་ཆེད། མཁྱེན་ལྡན་ལྷག་བསམ་མཚུངས་མེད་ཤེས་རབ་རྒྱལ་མཚན་མཆོག་གིས་འཕྲལ་དུ་
པར་རྒྱག་རྒྱུའི་ཞལ་འདེབས་དང་བླངས་བཅས་བྱུང་འཕྲལ། རང་དང་སྐལ་མཉམ་གྱི་སློབ་ཕྲུག་གསར་
བུ་རྣམས་ལ་ཅུང་ཟད་ཕན་པར་འགྱུར་སྙམ་གྱིས་དཔྱད་བསྡུར་བསྣན་འཁྲི་ཅི་ཤེས་ཐེངས་གཅིག་གིས་
གཏན་ཁེལ་བགྱིས་པ་ལ། ཡི་གེ་པ་ནི་སྡོམ་བརྩོན་ཅན་འཇམ་དབྱངས་ཀུན་བཟང་ངོ། །འདིས་ཀྱང་ཕན་
བདེའི་འབྱུང་གནས་རྒྱལ་བའི་བསྟན་པ་རིན་པོ་ཆེ་ཡུན་རིང་དུ་གནས་པ་དང་། བསྟན་འཛིན་གྱི